Lav et referat af nedenstående tekst:

Tekst:
Masser af sol og en frisk vind gav Sejlklubben Limfjorden perfekte betingelser, da de søndag slog dørene op for unge, der gerne ville se nærmere på livet som sejler og få en tur på Limfjorden med de erfarne medlemmer. I et forsøg på at kapre nye medlemmer til klubben havde de nemlig arrangeret et - coronasikkert - åbent hus-arrangement hvor alle, der havde lyst til at se nærmere på, hvad det vil sige at være sejler i Limfjorden, kunne få en smagsprøve. - vi vil gerne have flere unge ud på vandet selvfølgelig og vi vil gerne have flere unge i klubben, forttæller Villiam Jensen fra Sejlklubben Limfjorden om dagens arrangement, der er en del af det landsdækkende 'Youngsters' som er et fællesskab for unge sejlere hvor der arrangeres alt fra undervisning til kapsejlads og camps for unge sejlere. Og det kræver altså ingen båd at blive sejler, garanterer Villiam Jensen. Startpakken kan faktisk være ganske lille. - Det kommer lidt an på hvilken bådtype man gerne vil sejle, men uanset hvad er vilje nok det, der kræves mest af. Så hvis man har lysten til at lære at sejle, kan det lade sig gøre for langt de fleste, fortæller han. En af dem der søndag satte sejl sammen med Sejlklubben Limfjorden var Simo Barnewitz Leth der fik en tur i en J/70 - en sportsbåd med en 3-4 mand stor besætning og masser af potentiale for høj fart i vandet. - Jeg synes egentlig, det var meget rart. J/70'eren er nem og meget lærerig, når man lige kommer i den. Det kørte bare og det så ud som om, dem jeg sejlede med, som aldrig har prøvet det før, havde styr på det meget hurtigt.

Referat:
Sejlklubben Limfjorden i Aalborg slog søndag dørene op i et forsøg på at skaffe flere unge medlemmer til klubben.